edisnord/MILQA-question-generation huggingface dataset:
qgen: title: Emberi szem context: Változatos fényérzékeny szerveket találhatunk a különféle állati szervezetekben. Míg a legegyszerűbb szemek csak annak eldöntésére képesek, hogy a környezetben fény van-e vagy sötét, addig az összetettebb szemek képesek alakok és színek megkülönböztetésére. A legtöbb gerinces – emlős, madár, hüllő és hal – kétszemű. Ez a két szem gyakran ugyanabba az irányba néz, ezzel egyetlen térbeli képet hoz létre, mint az embernél is; más esetben más irányban, két külön képet hoznak létre, mint a nyúl vagy a kaméleon esetén. Az emberi szem az arc síkjában elhelyezkedő páros szerv. A szemek a szemüregekben (orbita) találhatók. A szemgolyót (bulbus oculi) járulékos szervek veszik körül, ezek gondoskodnak védelméről és biztosítják mozgását.

Kérdések:
Milyen funkciót töltenek be az állatvilágban a legegyszerűbb szemek?
Az egyszerű szemek képesek színek megkülönböztetésére?
Milyen állatoknak vannak egyszerű szemeik?
A gerinceseknek általában hány szemük van?
Léteznek olyan gerinces állatok, amelyeknek nem két szemük van?
Hogyan helyezkednek el a gerinces állatok szemei?
Hogyan helyezkednek el a kaméleon szemei?
Hol találhatók az ember szemei?
Mi az az orbita?
Hogy hívják a szemgolyót latinul?
A szemgolyót milyen járulékos szervek veszik körül?
Milyen funkciót töltenek be a szemgolyót körülvevő járulékos szervek?
qgen: title: Emberi szem context: Az érhártya három fő részből áll: a tulajdonképpeni érhártyából (choroidea) és annak elülső származékaiból, a szivárványhártyából (iris) és a sugártestből (corpus ciliare).
Az érhártya (choroidea) a szemgolyó hátsó kétharmadán (az ideghártya receptorokat tartalmazó részének megfelelően), a határt képező hullámos vonal (ora serrata) mögött található meg. Laza kötőszövettel kitöltött rés választja el az ínhártyától. Ebben futnak a szivárványhártyát és a sugártestet ellátó erek. A szemgolyó egyenlítői (equatorialis) síkja mentén saját nagy elvezető vénái (venae vorticosae), hátul a szemideg belépése rögzítik az ínhártyához. Másutt a két réteg könnyen szétválasztható. Funkcionálisan két fontos rétege van: a külső, prekapilláris arteriolákat és postkapilláris vénákat tartalmazó réteg (lamina vasculosa) és a belső, az emberi szervezet legsűrűbb hajszálérhálózatát alkotó réteg (lamina choriocapillaris). Ez utóbbit az ideghártyától csak egy alaphártya választja el, így ezen keresztül nagyon fontos szerepet játszik a retina tápanyagellátásában és gázcseréjében.

Kérdések:
Az érhártya milyen részekből áll?
Az érhártyának mi a latin elnevezése?
Mi az iris a szemben?
Mi a funkciója a szemben a sugártestnek?
Hol található a szemben az érhártya?
Mi választja el a szemben az érhártyát az ínhártyától?
Mi köti az érhártyát az ínhártyához a szemben?
Hány rétege van az érhártyának az emberi szemben?
Az érhártyának melyik a két fontos rétege?
Hogy hívják latinul a szemben lévő érhártya belső rétegét?
A szemben mi a fő funkciója az érhártyának?
qgen: title: Emberi szem context: A szem legbelső burka a retina vagy ideghártya (régies nevén recehártya). A retina fényérzékeny receptorokat tartalmazó része a szemgolyó hátsó kétharmadában van meg, ez előtt egy hullámos vonal (ora serrata) mentén fényérzékeny receptorait és rétegezettségét elveszti, és pigmenthám réteggé alakul. Így a vonal előtti képződmények belső felszínét kétrétegű pigmenthám béleli, aminek alapvetően fényzáró szerepe van, így a fénysugarak csak a pupillán keresztül léphetnek be. (Többek között a pigmenthám rétegek teszik a szemet fényképezőgéphez hasonlítható sötétkamra (camera obscura) jellegűvé.)

Kérdések:
Mi alkotja a szem legbelső burkát?
A retinát hogy hívták régen?
Hol található a retina fényérzékeny receptorokat tartalmazó része?
Milyen szerepe van a szemben a kétrétegű pigmenthámnak?
Hol léphetnek be a fénysugarak az emberi szembe?
Miért hasonlít a szem a fényképezőgéphez?
qgen: title: Emma Watson context: Emma Charlotte Duerre Watson (Le Marais, 1990. április 15. –) angol filmszínésznő, modell, feminista aktivista és filantróp. Párizsban született, de már Oxfordshire-ban nevelkedett. Tanulmányait az oxfordi bentlakásos Dragon Schoolban kezdte, ahol előképzést tartanak a színészi pályára, túlnyomó részt 4–7 és 8–13 éves korosztályoknak, majd a Stagecoach Theatre Arts színészeti iskolában éneket és táncot tanult. Első jelentős szerepét az azonos című regényből készült Harry Potter és a bölcsek köve című filmben kapta, amelyben az egyik főszereplőt, Hermione Grangert alakította. Watsont kilencévesen választották ki Hermione szerepére, a korábbi években kizárólag iskolai darabokban játszott. 2001-től 2011-ig összesen nyolc Harry Potter-filmben szerepelt, Daniel Radcliffe és Rupert Grint oldalán. Watson a filmeknek köszönhetően számos díjat elnyert, és több mint 10 millió fontot keresett.

Kérdések:
Mikor született Emma Watson?
Hol született Emma Watson?
Hol nőtt fel Emma Watson?
Emma Watson hol kezdett iskolába járni?
Emma Watson mit tanult a Stagecoach Theatre Arts iskolában?
Mi volt Emma Watson első jelentős szerepe?
Emma Watson melyik filmben játszott először?
Emma Watson hány évesen kapta meg Hermione Granger szerepét?
Milyen darabokban játszott Emma Watson a Harry Potter forgatása előtt?
Hány Harry Potter-filmben szerepelt Emma Watson 2011-ig?
Mennyit keresett Emma Watson a Harry Potter-filmeknek köszönhetően?
Emma Watson angol?
Mit csináltak Emma Watson szülei Párizsban?
Kik Emma Watson szülei?
Mivel foglalkoztak Emma Watson szülei?
Hol van Oxfordshire?
Emma Watsont miért íratták bentlakásos iskolába a szülei?
Milyen szerepet játszik Rupert Grint a Harry Potter-filmekben?
qgen: title: Emma Watson context: 2007-ben Watson a Balettcipők című televíziós produkció egyik főszerepében tűnt fel, illetve a Kate DiCamillo könyve alapján készült 2008-as Cincin lovag című animációs film egyik szereplőjének kölcsönözte a hangját. 2010-ben az Egy hét Marilynnel című filmet forgatta Lucy szerepében, 2011 májusától pedig az Egy különös srác feljegyzéseit az Egyesült Államokban. Modellkedett többek között a Burberry-nek és a People Tree-nek is, 2011-ben pedig a Lancôme reklámarca lett. 2012-ben az Egy különc srác feljegyzései című műben szerepelt és önmagát alakította az Itt a vége című darabban, ugyanebben az évben. 2014-ben a címszereplő lányát alakította a Noéban, 2017-ben pedig Belle-t alakította a Walt Disney nagy sikerű A szépség és a szörnyeteg élőszereplős filmadaptációjában.

Kérdések:
Melyik filmben szinkronszínészkedett Emma Watson 2008-ban?
Kinek a könyve alapján készítették a Cincin lovag című filmet?
Melyik filmben játszotta Emma Watson Lucy szerepét?
Mikor jött ki az Egy hét Marilynnel?
Mikor forgatták az Egy különös srác feljegyzéseit?
Hol forgatták az Egy különös srác feljegyzéseit?
Melyik híres angol színésznő lett a Lancôme reklámarca 2011-ben?
Mi volt Emma Watson szerepe az Itt a vége című darabban?
Mikor jelent meg a Szépség és szörnyeteg élőszereplős verziója?
Milyen szerepet kapott Emma Watson a Szépség és szörnyetegben?
Mikor jött ki a Noé című film?
Emma Watson játszott a Balettcipőkben?
Hogy hívják Noé lányát a Noé című filmben?
Mi az a Burberry?
Mit forgalmaz a People Tree?
Ki írta az Egy különös srác feljegyzéseit?
Mi Kate DiCamillo nemzetisége?
Miről kapta a nevét Cincin lovag?
qgen: title: Emma Watson context: 2011-től 2014-ig Watson idejét megosztva a filmezés mellett befejezte tanulmányait a Brown Egyetemen és az oxfordi Worcester College-ben, majd 2014 májusában angol nyelvből diplomát szerzett. Modellkarrierje során részt vett a Burberry és a Lancôme divat-, illetve parfümöket gyártó óriásvállalatok kampányában is. Divattanácsadóként a People Tree számos kollekciójának létrejöttében közreműködött. 2014-ben a BAFTA az év brit művésze díjjal tüntette ki. Ugyanebben az évben lett az UN Women nevű esélyegyenlőségi szervezet jószolgálati nagykövete és segédkezett a HeForShe elnevezésű szolidaritási kampányban, ami a férfiakat szólítja fel arra, hogy támogassák a nemek közti egyenlőséget.

Kérdések:
Melyik egyetemekre járt Emma Watson?
Mikor járt egyetemre Emma Watson?
Emma Watson miből diplomázott?
Mikor szerzett diplomát Emma Watson?
Milyen díjat kapott Emma Watson a BAFTA-tól?
A BAFTA mikor ítélte Emma Watsonnak az év brit művésze díjat?
Emma Watson melyik évbe vett részt a HeForShe nevű kampányban?
Mi a HeForShe kampány célja?
Hogyan segédkezett Emma Watson a People Tree kollekcióinak létrehozásában?
Emma Watson forgatott filmeket, amikor egyetemre járt?
Minek a rövidítése a BAFTA?
Milyen volt a HeForShe kampány sikere?
Ki alapította a People Tree-t?
Emma Watson hogyhogy járt két egyetemre is?
Mit árul a Burberry?
qgen: title: Emma Watson context: Emma Watson Párizsban született Jacqueline Luesby és Chris Watson angol jogászok lányaként. Ötéves koráig élt a francia fővárosban. Szülei fiatal korában elváltak, Watson pedig édesanyjával együtt visszaköltözött Angliába, Oxfordshire-ba, míg a hétvégéket apjánál töltötte Londonban. Egy alkalommal kijelentette, hogy beszél franciául, bár azt elismerte, hogy „már nem úgy, mint régen”. Hatéves korában eldöntötte, hogy színésznő akar lenni, így beiratkozott az oxfordi bentlakásos Dragon Schoolba, és emellett a Stagecoach Theatre Artsban képezte magát, ahol énekelni és táncolni tanult, színi iskolában gyakorlati oktatásban is részesült.
2003-ig maradt Oxfordshire-ban, tízévesen végzett a Stagecoach-ban, ahol olyan iskolai darabokban játszott, mint az Arthur: A fiatal évek és a Boldog herceg, igaz, a Harry Potter előtt sohasem játszott filmes szerepben. Tanulmányait a Headington Schoolban folytatta. 2006 júniusában érettségizett, tíz tárgyból nyolc A* és két A besorolású minősítéssel.

Kérdések:
Hogy hívták Emma Watson szüleit?
Mi Emma Watson szüleinek nemzetisége?
Mivel foglalkoznak Emma Watson szülei?
Emma Watson mikor költözött Angliába?
Melyik angol városban lakott Emma Watson édesapja, amikor a színésznő gyerek volt?
Emma Watson mikor döntött úgy, hogy színésznő lesz?
Emma Watson tud franciául?
Miután szülei elváltak, Emma Watson melyik szülőjével élt?
Emma Watson melyik évben költözött el Oxfordshire-ból?
Emma Watson hány éves volt, amikor befejezte tanulmányait a Stagecoach Theatre Artsban?
Emma Watson mikor érettségizett?
Miért váltak el Emma Watson szülei?
Emma Watson hogyan viselte szülei válását?
Emma Watson járt Párizsban óvodába?
Milyen tárgyakból érettségizett Emma Watson?
Melyik városban van a Headington School?
Ki írta az Arthur: A fiatal évek című darabot?
Emma Watson milyen eredményekkel tette le az érettségit?
qgen: title: Emma Watson context: 1999-ben megkezdődött a Harry Potter és a bölcsek köve című film szereplőválogatása. A készítők nagy gondot fektettek a címszereplő mellett a másik két legfontosabb főszereplőt, Hermione Grangert és Ron Weasleyt alakító színészek kiválasztására. Egy színészi közvetítőirodából néhány ember ellátogatott Watson iskolájába is, ahol Hermione szerepére kerestek megfelelő kislányt. Osztályfőnöke őt és pár osztálytársát javasolta Hermione szerepére. Watson sok ezer lánnyal versenyezve végül megkapta a szerepet, és mint utóbb kiderült, Rowling már a személyes találkozó előtt, egy próbafelvétel megtekintése után tudta, hogy Watson a legmegfelelőbb gyerek a szerepre.

Kérdések:
Melyik évben kezdék el kiválogatni a Harry Potter és a bölcsek köve színészeit?
Harry Potteren kívül ki a fimsorozat két legfontosabb főszereplője?
Ki ajánlotta be Emma Watsont annak a színészi közvetítőirodának, amely a Harry Potter-sorozathoz keresett színészeket?
Emma Watsont Rowling kereste meg azzal, hogy játssza el Hermione szerepét?
Rowling kicsoda?
Ki játszotta Harry Pottert a Harry Potter-filmekben?
qgen: title: Emma Watson context: Watson 2001-ben tűnt fel először Hermione Granger szerepében a Harry Potter és a bölcsek köve című filmben. A kritikusok elismerően nyilatkoztak az alakításáról, amiért több díjra is jelölték. A film rekordokat döntött, a nyitó napi jegyértékesítéseket és a nyitó hétvégi bevételeket tekintve is ez volt a legjobb film 2001-ben. A Daily Telegraph „csodálatra méltónak” írta le produkcióját, az IGN véleménye szerint pedig „ellopta a show-t” a többi szereplő elől. Watsont öt díjra jelölték, és elnyerte a Young Artist Awardot, azaz a legjobb 18 év alatti televíziós, film, színházi és zenei tehetségek számára kiosztott elismerést.
Egy évvel később a Harry Potter és a Titkok Kamrája című filmben ismét eljátszotta Hermione szerepét. Habár a film vegyes fogadtatásban részesült, Watson alakítása összességében pozitív kritikákat kapott. A The Los Angeles Times szerint Watson és két főszereplőtársa sokat fejlődött az előző filmhez képest, míg a The Times elmarasztalta Chris Columbus rendezőt, amiért Watson karaktere lényegesen kevesebb szerepet kapott a könyvhöz képest. Watson ebben az évben elnyerte a német Die Welt magazin Ottó-díját a filmben nyújtott alakításáért.

Kérdések:
A kritikusok pozitívan nyilatkoztak Emma Watson alakításáról a Harry Potter és a bölcsek köve című filmben?
Melyik évben jött ki a Harry Potter és a bölcsek köve?
Mit írt a Daily Telegraph Emma Watson játékáról a Harry Potter és a bölcsek köve című filmben?
Emma Watsont hány díjra jelölték a Harry Potter és a bölcsek köve című filmben nyújtott produkciója miatt?
Mi az a Young Artist Award?
Milyen díjat nyert Emma Watson a Harry Potter és a bölcsek köve című filben nyújtott teljesítménye miatt?
Melyik film követte a Herry Potter és a bölcsek köve című filmet a sorozatban?
Milyen kritikákat kapott a Harry Potter és a Titkok Kamrája című film?
Melyik szerepet kapta Emma Watson a Harry Potter és a Titkok Kamrája című filmben?
Ki rendezte a Harry Potter és a Titkok Kamrája című filmet?
Miért kritizálta a The Times Chris Colombust a Harry Potter és a Titkok Kamrája című filmmel kapcsolatban?
Emma Watson milyen díjat nyert a Die Welt magazintól 2002-ben?
Az összes Harry Potter-filmet Chris Colombus rendezte?
Milyen dolgokra ad Ottó-díjat a Die Welt magazin?
Melyik ország újsága a Daily Telegraph?
Hol nyomtatják a The Times újságot?
Milyen díjakat kapott Daniel Radcliffe?
Ki nyerte el a Young Artist Awardot 2021-ben?
qgen: title: Emma Watson context: 2004-ben mutatták be a Harry Potter és az azkabani fogoly című epizódot. Watson ezúttal sokkal több szerepet kapott a filmben, elmondása szerint fantasztikus volt eljátszania Hermione karizmatikus karakterét. Bár Radcliffe teljesítményét lehúzták, Watson alakításáról ismét elismerően nyilatkoztak a kritikusok. „[…] Harry is fitogtatja ugyan egyre bővülő mágikus képességeit, de a legnagyobb tapsot Hermione kapta, ahogy orrbavágta Draco Malfoyt.” Bár az Azkabani fogoly bizonyult a legkisebb bevételt hozó Harry Potter filmnek, Watson két Ottó-díjat, valamint Az év gyerekelőadója-díjat is a magáénak tudhatta.

Kérdések:
Melyik évben jött ki a Harry Potter és az azkabani fogoly című film?
Mit nyilatkoztak a kritikusok Radcliffe játékáról a Harry Potter és az azkabani fogoly című filmben?
Milyen díjakat nyert Emma Watson a Harry Potter és az azkabani fogoly című filmben nyújtott szereplése miatt?
Melyik volt az a Harry Potter-film, amely a legkevesebb bevételt kapta?
Kit vágott orrba Hermione a Harry Potter és az azkabani fogoly című filmben?
Emma Watson kapott Ottó-díjat a Harry Potter és az azkabani fogoly című filmért?
A Harry Potterben ki az azkabani fogoly?
A kritikusok miért húzták le Daniel Radcliffe játékát a Harry Potter és az azkabani fogoly című filmben?
Miért vágta orrba Hermione Draco Malfoyt a Harry Potter és az azkabani fogoly című filmben?
qgen: title: Emma Watson context: A 2005-ben bemutatott Harry Potter és a Tűz Serlege című film mérföldkövet jelentett mind Watsonnak, mind pedig a filmsorozatnak. A film rekordbevételeket produkált, megelőzve ezzel világviszonylatban a Csillagok háborúja III: A Sith-ek bosszúja című filmet is. Watson elmondása szerint sok humoros jelenetben játszott, és különösen élvezte a „veszekedős jeleneteket”. Produkcióját a New York Times „meghatóan őszintének írta le”. Összesen három díjra jelölték a Tűz serlegében nyújtott alakításáért, ezek közül a bronz Ottó-díjat nyerte el. Ugyanebben az évben ő volt a legfiatalabb, aki feltűnt a Teen Vogue című magazin címlapján. 2006-ban játszott egy speciális mini Harry Potter-epizódban, amit II. Erzsébet brit királynő 80. születésnapjának alkalmával adtak elő.

Kérdések:
Melyik évben mutatták be a Harry Potter és a Tűz Serlege című filmet?
Miért jelentett mérföldkövet a Harry Potter és a Tűz Serlege című film a sorozat számára?
Emma Watson melyik jeleneteket élvezte a legjobban a Harry Potter és a Tűz Serlege című filmben?
Hány díjra jelölték Emma Watsont a Harry Potter és a Tűz Serlege című filmben nyújtott teljesítménye miatt?
2005-ben ki volt a legfiatalabb ember, aki a Teen Vogue címlapján szerepelt?
Melyik évben töltötte be a 80-at II. Erzsébet királynő?
II. Erzsébet királynő hányadik születésnapját ünnepelte 2006-ban?
Mit írt a New York Times Emma Watson alakításáról a Harry Potter és a Tűz Serlege című filmben?
Melyik magazin címlapján szerepelt Emma Watson 2005-ben?
A Harry Potter és a Tűz Serlege több bevétellel büszkélkedhet, mint a Csillagok háborúja III: A Sith-ek bosszúja?
Emma Watson hány éves volt 2005-ben?
Emma Watson miért élvezte a veszekedős jeleneteket?
Kivel veszekszik Hermione karaktere a Harry Potter és a Tűz Serlege című filmben?
Melyik volt a legsikeresebb Csillagok háborúja-film?
Mit szólt II. Erzsébet ahhoz a speciális Harry Potter-epizódhoz, ami 2006-ban jött ki?
qgen: title: Emma Watson context: Az ötödik Harry Potter-film az előzőhöz hasonlóan pénzügyi siker volt: 332,7 millió dollár bevételt produkált a mozikba kerülést követő első hétvégén. Watson ebben az évben nyerte el a Legjobb női előadó-díjat, két színésztársával, Daniel Radcliffe-fel és Rupert Grinttel pedig pedig otthagyták láb-, kéz- és pálcalenyomatukat Grauman Kínai Színháza előtt, Hollywoodban. Két, az interneten közzétett poszter, amin Harry hat iskolatársával látható, köztük Hermione Grangerrel, visszhangot váltott ki a médiában. Alapvetően ugyanolyan volt a két kép, de az egyik az IMAX-bemutatót reklámozta. Ezen az Emma Watson által életre keltett Hermione megjelenésén némileg változtattak: a mellei körvonalát manipulálták. A Warner képviselői később úgy nyilatkoztak az ominózus poszterről, hogy „Ez egy nem hivatalos poszter. Sajnálatos módon került fel az IMAX-weboldalra”.

Kérdések:
Mekkora volt az ötödik Harry Potter-film bevétele a bemutatót követő első hétvégén?
Melyik Harry Potter-filmért nyerte el Emma Watson a Legjobb női előadó-díjat?
Hol van Grauman Kínai Színháza?
Mi az az IMAX?
Miről híres Grauman Kínai Színháza?
qgen: title: Emma Watson context: A három főszereplő, Watson, Radcliffe és Rupert Grint kéz-, láb- és pálcalenyomatát hagyta a hollywoodi Grauman Kínai Színházban 2007. július 9-én. 2007 júliusában Watson elismerte, hogy a Harry Potter-sorozat már több mint 10 millió dollárt hozott a számára. 2010 februárjában ő kapta a legjobban fizetett női hollywoodi sztár titulust, miután bevételei becsült összege meghaladta a 19 millió dollárt, a Forbes magazin szerint.
A filmek sikeressége ellenére kétségek merültek fel a folytatást illetően, ugyanis a főszereplők esetlegesen más szerepekre is nyitottak lettek volna. Daniel Radcliffe végül 2007. március 2-án írta alá szerződését az utolsó két epizódra, Watson akkor azonban még lényegesen óvatosabban fogalmazott, úgy nyilatkozva, hogy ez további négyéves elkötelezettséget jelent egyetlen karakter iránt. Végül 2007. március 23-án ő is aláírta a szerződését, mondván, „ő sohasem hagyja el Hermione szerepét”.

Kérdések:
A Harry Potter-filmsorozat főszereplői mikor hagyták kéz-, láb- és pálcalenyomataikat a Grauman Kínai Színházban?
Emma Watson mennyi pénzt kapott a Herry Potter-sorozatért 2007-ig?
Mennyi volt Emma Watson becsült bevétele 2010-ben?
Melyik évben kapta meg Emma Watson a legjobban fizetett női hollywoodi sztár címet?
Daniel Radcliffe mikor írta alá a szerződést, hogy szerepelni fog az utolsó két Harry Potter-filmben?
Emma Watson mikor szerződött le a Harry Potter-sorozat utolsó két epizódjára?
Emma Watson miért egyezett bele abba, hogy részt vegyen az utolsó két Harry Potter-film forgatásán?
Miért volt kétséges, hogy az ötödik epizód után folytatódik-e a Harry Potter-filmsorozat?
Emma Watson milyen címet kapott a Forbes magazintól 2010 februárjában?
Radcliffe és Watson aláírták az utolsó két Harry Potter-film szerződését?
Emma Watson mennyit keresett 2021-ig?
Emma Watson vagy Daniel Radcliffe jobb színész?
Milyen szerepeket ajánlottak Watsonnak és Radcliffe-nak az ötödik Harry Potter-filmet követően?
Daniel Radcliffe hány éves volt 2007-ben?
2021-ben ki volt a legjobban fizetett női sztár?
qgen: title: Emma Watson context: Watson első nem Potter-szerepe a 2007-ben készült Balettcipő, amely Noel Streatfeild hasonló című könyvének filmes adaptációja volt. A film rendezője, Sandra Goldbacher úgy nyilatkozott, hogy ő volt a tökéletes választás a főszerepre. A filmet az Egyesült Királyságban Karácsony másnapján sugározták 5,7 millió nézővel és vegyes kritikai fogadtatással.
A Cincin lovag című animációs filmben a Borsó hercegnőnek kölcsönözte hangját, valamint együtt játszhatott a Potter-filmekből már ismert Robbie Coltrane-nel (Rubeus Hagrid). A film 2008 decemberében került filmvászonra, világszerte 87 000 000 dolláros bevételt termelve.

Kérdések:
Mi volt Emma Watson első szerepe a Harry Potter-sorozaton kívül?
Mikor forgatták a Balettcipő című filmet?
Ki írta a Balettcipő című könyvet?
Ki rendezte a Balettcipő című filmet?
Ki a Balettcipő című film főszereplője?
Hányan nézték meg a Balettcipő című filmet premierkor?
Milyen volt a Balettcipő című film fogadtatása?
A Cincin lovag mely szereplőjének a hangja Emma Watsoné?
Ki játszotta Hagrid szerepét a Harry Potter-filmekben?
Mekkora volt a Cincin lovag bevétele?
Mikor volt a Cincin lovag premiere?
A Balettcipő című film egyértelműen sikeresnek mondható?
Ki rendezte a Cincin lovag című filmet?
Mekkora volt a Balettcipő című film bevétele?
Milyen szerepet játszott Robbie Coltrane a Cincin lovagban?
A Balettcipő című filmhez Emma Watsonnak meg kellet tanulnia balettozni?
Miről szól a Cincin lovag?
Miről szól a Balettcipő című film?
qgen: title: Emma Watson context: A hatodik Harry Potter-film forgatásai 2007 végén kezdődtek, de Watson jeleneteit csak december 18-tól 2008. május 17-ig vették fel. A Harry Potter és a Félvér Herceg premierjét 2009. július 15-én tartották, az eredeti 2008 decemberi időponthoz képest jelentős késéssel. A kritikusok ismét jól fogadták Watson alakítását. A The Washington Post „legbájosabb eddigi teljesítményének” írta le, míg a Daily Telegraph szerint a főszereplőkön „látszott a felszabadultság, a vágy, hogy ami még hátravan a sorozatból, az vászonra kerüljön”. 2008 decemberében Watson kijelentette, hogy a sorozat befejeztével egyetemre akar járni.
A Harry Potter és a Halál ereklyéi forgatásai 2009. február 18-án kezdődtek, és 2010. június 12-én értek véget. Az eredeti mű cselekményét pénzügyi és marketingcélokból kifolyólag két külön filmben adoptálták. A Harry Potter és a Halál ereklyéi első része 2010 novemberében, a második rész 2011 júliusában került a mozikba.

Kérdések:
Mikor kezdték el forgatni a hatodik Harry Potter-filmet?
Melyik napon vettek fel utoljára olyan jeleneteket a hatodik Harry Potter-filmhez, amelyben szerepelt Emma Watson?
Mikor volt a Harry Potter és a Félvér Herceg című film bemutatója?
Mikorra tervezték a Harry Potter és a Félvér Herceg című film premierjét eredetileg?
Mikor kezdték el forgatni a Harry Potter és a Halál ereklyéi című filmet?
Melyik Harry Potter-filmet kezdték el forgatni 2009-ben?
Melyik volt a Harry Potter és a Halál ereklyéi című film forgatásának utolsó napja?
Miért két részes a Harry Potter és a Halál ereklyéi című film?
Mikor jött ki a Harry Potter és a Halál ereklyéi című film második része?
Minden Harry Potter-film egy részes?
A Harry Potter és a Halál ereklyéi című film több bevételt hozott annak köszönhetően, hogy két részben jelent meg?
Hányan nézték meg a Harry Potter és a Halál ereklyéi című film első részét a premier napján?
Miért késett a Harry Potter és a Félvér Herceg premiere?
Milyen volt a Harry Potter és a Halál ereklyéi film fogadtatása?
Ki a Daily Telegraph főszerkesztője?
Miért akart egyetemre járni Emma Watson a Harry Potter-sorozat befejezését követően?
qgen: title: Emma Watson context: A The Bling Ring című szatirikus bűnügyi filmben is szerepet kapott. A film cselekménye a valós Bling Ring rabláson alapul, Watson Alexis Neiers televíziós személyiséget formálta meg a vásznon, aki egyike volt a hét fiatalnak, akik részt vettek a rablásban. Bár a film vegyes kritikákat kapott, Watson játékát többnyire dicsérték Nicki szerepében. 2013-ban az Itt a vége című vígjátékban szerepelt, többek közt Seth Rogennel és James Francóval, önnönmagát alakítva. Később azt mondta, hogy nem akarta másnak átadni a lehetőséget, hogy komédiában játszhasson „és együtt dolgozhasson a világ jelenlegi legjobb humoristáival”.2012 júniusában megerősítette, hogy elvállalta a felajánlott szerepet a Darren Aronofsky rendezte Noé című filmben. A forgatások már a következő hónapban elkezdődtek, a bemutatót 2014 márciusában tartották. 2013 márciusában arról lehetett olvasni, hogy őt szemelték ki a Hamupipőke címszerepére, miután Cate Blanchett elfogadta a gonosz mostoha szerepét. Watson végül visszautasította az ajánlatot, mondván nem tud azonosulni a karakterrel.

Kérdések:
Mi a The Bling Ring című film műfaja?
Mi volt Watson szerepe a The Bling Ring című filmben?
Emma Watson kikkel dolgozott együtt az Itt a vége című filmben?
Mikor mutatták be az Itt a vége című filmet?
Ki rendezte a Noé című filmet?
Mikor mutatták be a Noé című filmet?
Emma Watson miért utasította vissza a Hamupipőke címszerepét?
Milyen szerepet fogadott el Cate Blanchett a Hamupipőke című filmben?
Emma Watson szerepel a Hamupipúke című filmben?
A Noé című film forgatása 2012-ben kezdődött?
Miről ismert Cate Blanchett?
Milyen Hamupipőke személyisége?
Milyen volt a Noé című film fogadtatása?
Mikor volt a Bling Ring rablás?
Hol történt a Bling Ring rablás?
qgen: title: Emma Watson context: 2012-ben kereste meg Emma Forrest, hogy szerepet szánna neki a memoárjának filmre vitelében, azonban abban az időben még szerződés kötötte a Potter-filmeket rendező David Yates-hez. Egy 2013-as interjúban jelentették be, hogy Stanley Tucci és Emily Blunt kapták a főszerepeket.
2013-ban David Heyman producerrel újra együtt dolgozva szerepelt a Queen of the Tearling című könyvtrilógia filmes adaptációjában, melyben a főhősnő Kelsea Glynnt alakította. A filmet a Warner Bros Productions forgalmazza. 2013 szeptemberében nyilvánossá vált, hogy Adena Halpern Míg fiatalok vagyunk című könyvének filmes adaptációjában a főszereplő nagymama unokáját alakítja. A film rendezője Stephen Chbosky, akivel Watson együtt dolgozott az Egy különc srác feljegyzéseinek forgatása alatt is. Októberben a GQ divatmagazin az év nőjének választotta, míg ugyanebben az évben egy olvasói szavazáson az év legszexisebb filmsztárjának is megválasztották, olyan hírességek előtt mint Scarlett Johansson és Jennifer Lawrence. A férfiaknál Benedict Cumberbatch lett az első.

Kérdések:
Kik lettek Emma Forrest memoárjának főszereplői?
Ki volt a Harry Potter-filmek rendezője 2012-ben?
Emma Watson miért nem vállalta el a neki ajánlott szerepet Emma Forrest memoárjának filmjében?
Ki volt a Queen of the Tearling című könyvtrilógia filmes adaptációjának producere?
Kit játszott Emma Watson a Queen of the Tearling című könyvtrilógia filmes adaptációjában?
Ki forgalmazza a Queen of the Tearling című könyvtrilógia filmes adaptációját?
Ki írta a Míg fiatalok vagyunk című könyvet?
Ki rendezte a Míg fiatalok vagyunk című filmet?
Kit választották az év legszexibb férfi filmsztárjának 2013-ban?
Melyik magazin választotta Emma Watsont az év nújének 2013-ban?
Emma Watson milyen szerepet kapott a Míg fiatalok vagyunk című filmben?
Emma Watson egy filmben dolgozott együtt Stephan Chboskyval?
Ki volt az év legszexisebb férfi filmsztárja 2021-ben?
Milyen filmekben játszott Benedict Cumberbatch?
Mikor forgatták az Egy különc srác felejgyzéseit?
Miért lett olyan sikeres az Egy különc srác feljegyzései?
Adena Halpern él még?
Mi volt Jennifer Lawrence legfontosabb szerepe?
qgen: title: Emma Watson context: 2014-ben csatlakozott a Britannia-díj jelöltjeinek sorába, többek közt Judi Dench, Robert Downey Jr., Julia Louis-Dreyfus és Mark Ruffalo mellé. Az október 30-ai Los Angeles-i díjátadón az év művésze kategória győzteseként a díjat Millie-nek, a törpehörcsögének ajánlotta. Az állat a Harry Potter és a bölcsek köve forgatásai alatt pusztult el. 2015-ben két thrillerben is szerepet vállalt, de mind A kolónia, mind pedig a Regression negatív kritikában részesült.
2017-ben Belle szerepében látható a Disney A szépség és a szörnyeteg nagy sikerű klasszikus filmes adaptációjában Dan Stevens partnereként, aki a Szörnyeteget alakítja. A filmben, először pályája során, énekelnie is kell. Már 2015-ben aláírta szerződését A kör című thriller filmes adaptációjának egyik szerepére. A filmet Dave Eggers regénye alapján James Ponsoldt rendezte, a bemutatót április 28-ára tervezik. Watson partnere Tom Hanks.
2016 februárjában bejelentette, hogy a forgatások végeztével egyéves szünetet tart, hogy több ideje jusson magára, illetve aktivista tevékenységére.

Kérdések:
Melyik évben jelölték Emma Watsont a Britannia-díjra?
Hogy hívták Emma Watso törpehörcsögét?
2014-ben hol volt a Britannia-díj átadója?
Mikor halt meg Millie, Emma Watson törpehörcsöge?
Emma Watson melyik thrillerekben szerepelt 2015-ben?
Emma Watson milyen kategóriában kapott Britannia-díjat 2014-ben?
Mikor mutatták be az élőszereplős A szépség és szörnyeteget?
Milyen szerepben játszik Emma Watson A szépség és szörnyetegben?
Ki játssza A szépség és szörnyetegben a Szörnyeteget?
Melyik az első film, amiben Emma Watson énekel?
Ki rendezte A kör című thrillert?
Mikor jelentette be Emma Watson, hogy egyéves szünetet fog tartani?
Ki az a Tom Hanks?
Mikor írta Dave Eggers A kört?
Mik a thriller műfaj jellemzői?
Emma Watson jól énekel?
Miről szól a Regression című film?
Milyen volt A kör című film fogadtatása?
qgen: title: Emma Watson context: A szépség és a szörnyeteg nagy sikert aratott mind a kritikusok, mind pedig a nézők körében, Watson játéka pedig újfent pozitív kritikát kapott. Az 1991-es egész estés rajzfilm élőszereplős remake-je 170 000 000 dolláral nyitott az amerikai mozikban, amivel megelőzte az összes többi élőszereplős Disney-filmet, és minden idők hetedik legjobb amerikai nyitóhétvégéjét könyvelhette el. Ezzel ez lett Watson legsikeresebb nyitánya, megelőzve a Harry Potter és a Halál ereklyéi 2. részét. A film Európában is nagy kasszasiker lett, 18 000 000 dolláros bevételével. Ezzel ellentétben A kör bukás lett, mindössze 9 000 000 dolláros nyitóhétvégét produkált Amerikában, a nézők és a kritikusok is csalódottságuknak adtak hangot, előbbiek a gyengének számító D+ osztályzatot adva a filmnek. Előbbi filmben nyújtott alakításáért a 2017-es MTV díjátadó-gálán ő vehette át az először kiosztott legjobb színész díjat, amelyet abban az évben első alkalommal ítéltek oda nemtől függetlenül, összevont kategóriában.

Kérdések:
Mikor mutatták be A szépség és szörnyeteg című rajzfilmet?
Melyik volt a legnépszerűbb élőszereplős Disney-film?
Mekkora volt az élőszereplős A szépség és szörnyeteg európai bevétele?
Milyen osztályzatot kapott A kör című film a nézőktől?
Mekkora volt A kör című thriller nyitóhétvégéjének amerikai bevétele?
Sikeres volt A kör című thriller?
Milyen platformon értékelik a nézők a filmeket, amiket látnak?
Miért nem sikeresek azok a thrillerek, amelyekben Emma Watson szerepel?
Hány dolláros volt A kör nyitóhétvégéje Európában?
qgen: title: Emma Watson context: Watson 2005-ben a Teen Vogue-ban, egy a kifejezetten tehetséges tiniket foglalkoztató magazinban kezdte modellkarrierjét. Pletykák szerint 2008-ban Keira Knightley helyére szerződtette volna a Coco Chanel divatház, de később ezt mindkét fél cáfolta. 2009 júniusában, több hónapnyi pletyka után megerősítette, hogy ő lesz a Burberry divatház őszi/téli kampányának az arca, amiért a hírek szerint hat számjegyű összeget kapott. A 2010-es tavaszi/nyári kampány során ismerkedett meg George Craiggel, aki később a párja lett. 2011 januárjában Watson elnyerte az Elle Style Icon díját, majd márciusban őt választották a Lancôme luxuskozmetikumokat forgalmazó cég arcának.

Kérdések:
Melyik évben kezdődött Emma Watson modellkarrierje?
Emma Watson melyik magazinban modellkedett először?
Igaz az, hogy a Coco Chanel divatház Keira Knighley helyére szerződtette volna Emma Watsont?
Emma Watson mikor jelentette be, hogy a Burberry reklámarca lesz?
Emma Watson mikor ismerkedett össze George Craiggel?
Emma Watson mikor kapta meg az Elle Style Icon díját?
Emma Watson milyen díjat kapott 2011 januárjában?
Melyik cég arca lett Emma Watson 2011 márciusában?
Mit forgalmaz a Lancôme?
Emma Watson és George Craig jártak?
A Lancôme francia cég?
Ki az a Keira Knightley?
Keira Knightley miért távozott a Coco Chaenltől?
Mivel foglalkozik George Craig?
Emma Watson és George Craig együtt vannak még?
qgen: title: Emma Watson context: 2009 szeptemberében bejelentették, hogy szerződést kötött a People Tree divatmárkával. A cégnél divattanácsadóként alkalmazták a 2010 februárjában megjelenő ruhakollekcióval kapcsolatban. Széles körű nyilvánosságot kapott együttműködése, többek közt írt róla a People, a Cosmopolitan és a Teen Vogue is. Watson a közreműködést fizetség nélkül vállalta. Később úgy nyilatkozottː „A divat egy nagyszerű módja, hogy lehetővé tegye az emberek számára, hogy fejlesszék készségeiket; emellett jótékonysági vásárlásokkal nyújthatsz támogatást, ami büszkévé tesz”; majd hozzátette, „Azt hiszem, az olyan fiatalok, mint én, egyre inkább tisztában vannak a humanitárius kérdésekkel a divattal kapcsolatban és szeretnék a lehető legjobb és leggyorsabb döntést meghozni”.
Ezt követően részt vett a People Tree 2010 őszi/téli kollekciójának a piacra dobásában is.
Rendszeres támogatja a jótékonysági szervezeteknek és azok akcióinak. 2013-ban az egyébként filmes szerepekben visszafogott színésznő jótékony célból több más hírességgel együtt a Global Green USA & Natural Beauty kampányt támogatva levetkőzött és megmutatta a nagyvilágnak bájait.

Kérdések:
Mikor lett nyilvános információ, hogy Emma Watson szerződést kötött a People Tree-vel?
Emma Watson milyen munkakörben dolgozott a People Tree-nél?
Melyik magazinok írtak arról, hogy Emma Watson a People Tree-nek dolgozik?
Emma Watson kért pénzt a divattanácsadói munkáért, amit a People Tree-nél végzett?
Mit tesz a People Tree annak érdekében, hogy jobb legyen a világ?
Mi volt az érteme a Global Green USA & Natural Beauty kampánynak?
qgen: title: Emma Watson context: Iskolái elvégzése után egy évet halasztott, főként mert 2009 februárjában kezdődtek a Harry Potter és a Halál ereklyéinek forgatásai, de többször elmondta, hogy folytatni szeretné tanulmányait. Később megerősítette, hogy a Providencebeli Brown Egyetem tanulója lesz. Tizennyolc hónap után, 2011 márciusában úgy döntött, hogy egy vagy két félévet halaszt, bár közben az oxfordi Worcester College „látogató diákja” maradt a 2011–12-es tanévben.
Ellen DeGeneres televíziós műsorvezető műsorában egy alkalommal úgy nyilatkozott, hogy az érettségije is öt évbe tellett a szokásos négy helyett, ugyanis a próbák és a forgatások miatt egy teljes évet „kidobott”. 2014. május 25-én a Brown Egyetemen diplomázott angol irodalomból. 2013-ban jóga és meditációs oktatói papírt szerzett. Ennek a kurzusnak a részeként részt vett egy egyhetes meditációs gyakorlaton egy kanadai létesítményben, melynek során a lakosok nem szólhattak egymáshoz, mondván így megtalálják, „hogy leljenek otthonra magukban”. Később úgy nyilatkozott az Elle Ausztráliának, hogy ez a bizonytalan jövőkép elleni legjobb mód, minek következtében biztonságban érezheti magát és megtalálja saját magával lelki egyensúlyát.

Kérdések:
Emma Watson hol mondta el azt, hogy öt évbe került megcsinálnia az érettségijét?
Miért telt el öt év, mire Emma Watson megcsinálta az érettségit?
Emma Watson mikor diplomázott le a Brown Egyetemen?
Emma Watson mikor szerzett jóga és meditációs oktatói papírt?
Emma Watson hol vett részt egy egyhetes meditációs gyakorlaton?
Azon a meditációs gyakorlaton, amelyen Emma Watson részt vett, miért nem szólhattak egymáshoz a résztvevők?
Emma Watsonnak van diplomája?
Emma Watson szerepelt Ellen DeGeneres műsorában?
Emma Watson szokott meditációs kurzusokat tartani?
Hogy hívják Ellen DeGeneres műsorát?
Emma Watson mit tanult az Oxfordi Worcester College-ban?
Hol van Providence?
qgen: title: Emma Watson context: Bár Watson elmondása szerint nagyon szeret játszani, mégsem akarja abbahagyni az iskolát a színészet miatt. „Az emberek nem értik, hogy miért nem akarom megtenni… az iskolának köszönhetően kapcsolatban tudok maradni a barátaimmal és a valósággal.” Nagyon boldog, hogy a filmeknek köszönhetően jó barátságba került Daniel Radcliffe-fel és Rupert Grinttel, a barátságukat igen nagyra értékeli.
Partnere volt, George Craig, a One Night Only zenekar énekese, akit a Burberryben ismert meg.
A Noé forgatása alatt, amikor rákérdeztek a film témája apropóján, úgy nyilatkozott, hogy hisz a spirituális dolgokban.

Kérdések:
Emma Watson miért nem akarja otthagyni az iskolát?
Emma Watson hisz különböző spirituális dolgokban?
Emma Watson melyik színésztársaival ápol közeli barátságot?
Melyik zenekarban énekel George Craig?
George Craig modell volt a Burberrynél?
Miről kapta a nevét a One Night Only együttes?
qgen: title: Emma Watson context: Watson Bangladesben és Zambiában is segítette a lányok és nők oktatását. 2014 júliusában nevezték ki az UN Women nevű nemek közötti egyenlőségért küzdő szervezet jószolgálati nagykövetének. Ez év szeptemberében ő tartotta a HeForShe nevű kampány nyitóbeszédét az ENSZ New York-i székhelyén, melyben felszólította a férfiakat, hogy támogassák a nemek közti egyenlőséget. Beszédében elmondta, hogy már nyolcévesen megkérdőjelezte a nemi alapú megkülönböztetéseket. Sokan feminista beszédnek tartották, miben kijelentette: a feminizmus „az a nézet, hogy a férfiaknak és a nőknek egyenlő jogokat és lehetőségeket kell élvezniük”, és a „férfigyűlölet” gondolatának „véget kell vetni”. Watson később úgy nyilatkozott, hogy beszéde után 12 órával többször is megfenyegették. „Ha ettől a munkától akartak elijeszteni, akkor épp az ellenkezőjét érték el”. 2014. decemberében harcos kiállását elismerve az amerikai Ms. Foundation for Women és a Cosmopolitan magazin közös online szavazásán megválasztották az év feminista sztárjának.

Kérdések:
Emma Watson mikor lett az UN Women nagykövete?
Mikor szavazták meg Emma Watsont az év feminista sztárjának?
Emma Watson melyik országokban járult hozzá a lányok és a nők oktatását?
Emma Watson hol tartotta a HeFor She kampány nyitóbeszédét?
Mit mondott Emma Watson a HeForShe kampány nyitóbeszdében?
Emma Watsont elijesztette az, hogy a HeForShe kampány nyitóbeszéde után többször is megfenyegették?
Mi az a férfigyűlölet?
Emma Watson szerint mi a feminizmus?
Hány székhelye van az ENSZ-nek?
Mikor alapították az UN Women szervezetet?
Melyik kontinens országa Banglades?
qgen: title: Emma Watson context: 2015 januárjában a World Economic Forum éves téli ülésén beszédet mondott a nők egyenjogúságáról, a nemek közti egyenlőség fontosságáról. Ez év szeptemberében Watson Uruguayban járt, ahol kiemelte a nők politikában való részvételének fontosságát. Az AskMen internetes férfiportál a „Top 99 kiemelkedő nő 2015” nevű szavazásán az első helyre jelölte. A Time 100 100 legbefolyásosabb embert felsoroló listáján a 26. helyen szerepelt, a New York Times szerkesztője, Jill Abramson pedig „okosnak és bátornak” jellemezte, aki erőfeszítéseket tesz a feminizmus terén, szavai pedig „frissítőleg” hatnak a férfiakra is.
Malála Júszafzai emberjogi aktivista ebben az évben azt mondta, hogy Watson beszédének meghallgatása után lett igazi feminista.
Rendszeresen olvas könyveket és 2016 januárjától a feminista Goodreads weboldalon havonta, míg saját könyvklubjában az Our shared shelf magyarul a megosztott könyvespolcunkban hetente ajánl egy olyan könyvet, ami általában a női egyenjogúsággal foglalkozik. Minden hónap témáját egy adott könyv szolgáltatja, az első ilyen könyv Gloria Steinem feminista aktivista és újságíró My life on the Road című műve volt, akivel Watson február 24-én interjút is készített.

Kérdések:
Emma Watson mikor mondott beszédet a World Economic Forum éves téli ülésén?
Emma Watson miről tartott előadást a 2015-ös a World Economic Forum éves téli ülésén?
Melyik portálon történt a „Top 99 kiemelkedő nő 2015” nevű szavazás?
Emma Watson hányadik helyre került a „Top 99 kiemelkedő nő 2015” nevű szavazáson?
2015-ben Emma Watson a hányadik legbefolyásosabb ember volt a Time szerint?
Melyik újság szerkesztője volt Jill Abramson 2015-ben?
Mit mondott Jill Abramson Emma Watsonról 2015-ben?
Mi Malála Júszafzai hivatása?
Mit mondott Malála Júszafzai Emma Watsonnal kapcsolatban?
Emma Watson mióta ajánl női egyenjogúsággal foglalkozó könyveket a Goodreadsen?
Ki írta a My Life on the Road című könyvet?
Emma Watson meginterjúvolta Gloria Steinemet?
Malála Júszafzai férfi vagy nő?
Az AskMen portál létezik még?
2015-ben hol tartották a World Economic Forumot?
Jill Abramson férfi vagy nő?
Mióta létezik a Goodreads?
Emma Watson hány könyvet olvas évente?
Miről szól a My Life on the Road?
qgen: title: Emma Watson context: 2017 márciusában a Vanity Fairben megjelent egy fotósorozat, amiben Watson többet mutatott magából, mint sokak szerint az egy feministától elvárható lenne. Nagy felháborodást okozott félig fedetlen keble, illetve, hogy egy interjúban igencsak intim témákról beszélt. Erről ő úgy nyilatkozott, hogy a feminizmus a szabadságról szól és arról, hogy választási lehetőséget adunk a nők kezébe. Ezért ha akar, akár le is vetkőzhet, szerinte ezekről tudni kell beszélni, mert éppen ideje lerombolni a falakat az ilyen „tabu témák” körül.
2018 februárjában 1 000 000 fonttal támogatta a szexuális zaklatás elleni harcot.

Kérdések:
Melyik újságban jelent meg Emma Watsonról az a fotósorozat, amely nagy felháborodást keltett?
Mikor jelent meg fotósorozat Emma Watsonról a Vanity Fairben?
Emma Watson mennyi pénzzel támogatta a szexuális zaklatás elleni harcot 2018-ban?
Emma Watson szerint egy feminista vetkőzhet?
Ki háborodott fel Emma Watson Vanity Fair-es interjúján?
Milyen intim témáról beszélt Emma Watson a Vanity Fairnek?
qgen: title: Enigma (gép) context: 1918. február 23-án Arthur Scherbius német mérnök egy forgótárcsás titkosító gépre jegyzett be szabadalmat, és E. Richard Ritterrel együtt megalapította a Scherbius & Ritter céget. A találmánnyal megkeresték a német haditengerészetet és a külügyminisztériumot, de egyiket sem érdekelte a dolog. A szabadalmi jogokat átruházták a Gewerkschaft Securitasra, amely 1923. július 9-én megalapította a Chiffriermaschinen Aktien-Gesellschaftot (Sifrírozógép Részvénytársaság). Scherbius és Ritter a cég igazgatótanácsába kerültek.
A Chiffriermaschinen AG az Egyetemes Postaegyesület 1923-as és 1924-es kongresszusán is kiállította a tárcsás sifrírozógépét, az Enigma A-t. Ez az írógéppel felszerelt első változat nehéz és ormótlan volt: 65×45×35 centiméter, közel 50 kilogramm. A B modell is hasonlóan nézett ki. Bár mindkettőt Enigmának hívták, az A és a B modell nem sokban hasonlított a későbbiekre: nem csak nagyobbak és nehezebbek voltak, de kriptográfiai szempontból is eltértek, mivel nem volt bennük fordító.

Kérdések:
Arthur Scherbius milyen nemzetiségű volt?
Mikor szabadalmaztatott Scherbius egy forgótárcsás titkosító gépet?
Mit szabadalmaztatott Arthur Scherbius 1918. február 23-án?
Arthur Scherbius kivel alapította a Scherbius & Ritter nevű céget?
A Scherbius & Ritter cég kire ruházta át a forgótárcsás titkosító gép szabadalmi jogait?
Mikor alapították a Sifrírozógép Részvénytársaságot?
Hol állította ki a Chiffriermaschinen AG az Enigma A-t?
Mi az Enigma A?
Milyen nehéz volt az Enigma A?
Mekkora volt az Enigma A?
Az Enigma A-ban volt írógép?
Az Enigma A és B miben tér el a későbbi modellektől kriptográfiai szempontból?
Mi az a sifrírozás?
Mi köze van Alan Turingnek az Enigmához?
Mikor született Arthur Scherbius?
Mi volt E. Richard Ritter hivatása?
Mi az az Egyetemes Postaegyesület?
Az Enigma A-nak volt sikere?
qgen: title: Enigma (gép) context: A fordító ötletét Willi Korn, Scherbius egyik kollégája vetette fel, és az 1926-ban megjelent Enigma C-t már fordítóval is felszerelték. A fordító az Enigma gépek egyik kulcsfontosságú alkatrésze.
Az Enigma C az elődjeinek kisebb méretű és könnyebben hordozható változata volt. A súly csökkentése érdekében már nem rendelkezett írógéppel – az operátor az Enigma-művelet utáni betűket kis lámpákból olvasta ki. Az A, B és C modellek az Enigma D 1927-es megjelenésével hamar eltűntek. A D modell átütő kereskedelmi sikert aratott, többek között használták Svédországban, Hollandiában, az Egyesült Királyságban, Japánban, Olaszországban, Spanyolországban, az Egyesült Államokban és Lengyelországban.

Kérdések:
Ki javasolta, hogy az Enigmában legyen fordító?
Mikor jelent meg az Enigma C?
Melyik volt az első Enigma-modell, amely fordítót is tartalmazott?
Az Enigma C kisebb volt elődeinél?
Miért nem volt írógép az Enigma C-ben?
Mikorra készült el az Enigma D?
Melyik országokban használták az Enigma D-t?
Az Enigma D eljutott Európán kívülre is?
Az Enigma D-ben hogyan helyettesítették az írógépet?
Hogyan működött az Enigma-gépekben a fordító?
Hány Enigma-modell létezett?
Hány kiló volt az Enigma D?
Mi az az Enigma-művelet?
Miről kapta a nevét az Enigma?
qgen: title: Enigma (gép) context: A következő táblázat mutatja az Enigma főbb típusait, ahol az év az első alkalmazás ideje:
A leggyakoribb modellek (Enigma I, Enigma M3 és Enigma M4 ) és elődeik (Enigma A – Enigma D) és a továbbiakban tekintett Enigma G és Enigma K mellett még az Enigma T-t is meg kell említenünk, ami a Japánnal való kapcsolattartásra szolgált, bár alig használták. Tirpitz-gépnek is nevezték; ennek nem volt kapocstáblája, de volt állítható, nem forgó fordítója, nyolc tárcsája, egyenként öt léptető vágattal, amik közül mindig öt választódott ki.

Kérdések:
Melyek voltak a leggyakoribb Enigma-modellek?
Mire használták az Enigma T-t?
Mi volt az Enigma T másik neve?
Hány tárcsája volt az Enigma T-nek?
Hány léptető vágata volt az Enigma T tárcsáinak?
Mit jelent az, hogy az Enigma T tárcsáinak öt léptető vágata volt?
Mi az a kapocstábla?
Miért hívták az Enigma T-t Tirpitz-gépnek?
qgen: title: Enigma (gép) context: Az M4 és a Schlüsselgerät 39 alapján kifejlesztett Enigma M5 négy tárcsát használó gép volt összesen tizenkét tárcsával, amivel a tárcsák helyzetének lehetséges száma 2×(12×11×10×9) = 23 760. A gép tartalmazott továbbá úgynevezett „Lückenfüllerwalzen”-t (lyukkitöltő tárcsát), más néven „Wahllückenwalzen”-t (lyukválasztó tárcsát), amik lehetővé tették, hogy tetszőleges számban és helyen blokkolják a továbbkapcsolást. Ezeket a beállításokat kulcstól függően változtathatták volna, és a kódot még erősebbé tehették volna. Az Enigma M10 e mellett nyomtatót is tartalmazott a nyílt és a titkos szöveg nyomtatására. Bevezetésüket 1945 nyarára tervezték az összes fegyvernemnél.
Az Enigma Z nem betűket, hanem számokat rejtjelezett, ennek megfelelően kisebb tárcsákat tartalmazott. A betűkkel írt diplomáciai szöveget először számokra kellett átírni. A németek 1931 januárjában kínálták fel Spanyolországnak, de a kormányzat ehelyett a Kryha mellett döntött.

Kérdések:
Mi alapján hozták létre az Enigma M5-öt?
Az Enigma M5 tárcsáinak hány lehetséges helyzete volt?
Összesen hány tárcsája volt az Enigma M4-nek?
Mi az Lückenfüllerwalzen másik neve németül?
Mi az a Lückenfüllerwalzen magyarul?
Mit tett lehetővé az Enigma M5 lyukkitöltő tárcsája?
Mi volt az Enigma M10 különlegessége?
Melyik Enigma-modell rejtjelezett számokat?
Mi az a Kryha?
Mikor kezdték háborús célokra használni az Enigma-gépeket?
Mi az a Schlüsselgerät 39?
Miért választotta a spanyol kormányzat az Enigma Z helyett a Kryhát?